Lav et referat af nedenstående tekst:

Tekst:
Det lille orange klistermærke med de to bogstaver OK, som fortæller, at en restaurant har overenskomst koster nu en restaurant 10.000 kroner, skriver Fagbladet 3F. For et par år siden hang mærket fejlagtigt i vinduet hos Restaurant Provence i Aalborg, selvom restauranten ikke havde overenskomst med 3F. Til sidst valgte 3F at køre en sag for på brud på varemærke-, markedsførings- og ophavsretsloven. - Nogle gæster kigger efter mærket, og derfor er det attraktivt for restauranterne at signalere ordnede forhold, siger Kurt Frederiksen, der er faglig sekretær i 3F Aalborg. Sagen er nu endt i et forlig, og restauranten skal betale 10.000 kroner plus sagsomkostninger. - Jeg synes det er godt, at man finder ud af, at det koster penge at misbruge den goodwill, der ligger i at have overenskomst, siger Kurt Frederiksen, der også har set andre tilfælde af misbrug af mærket. Det blev dog pillet ned, så snart 3F henvendte sig. Fagbladet 3F har talt med indehaveren af Restaurant Provence, men han ønsker ikke at udtale sig.

Referat:
Restaurant Provence i Aalborg skal nu betale 10.000 kroner i bøde. De har skiltet med at have overenskomst uden at have det.